
PARLAMENTUL ROMÂNIEI

CAMERA DEPUTAŢILOR

COMISIA PENTRU TRANSPORTURI ȘI INFRASTRUCTURĂ

Bucureşti,  9 aprilie 2024
                                                         Nr. 4c-4/7/2024 

                                                           PLx nr. 11/2024
        Doamnei deputat Dumitrița GLIGA,
        Preşedintele Comisiei pentru învățământ
AVIZ

asupra Proiectului de Lege pentru modificarea art.11 alin.(4), art.128 şi abrogarea art.148 alin.(3) lit.g) şi art.260 alin.(15) din Legea învăţământului superior nr.199/2023
În conformitate cu prevederile art.95 din Regulamentul Camerei Deputaților, republicat, cu modificările ulterioare, Comisia pentru transporturi și infrastructură a fost sesizată pentru aviz, care va fi transmis Comisiei pentru învățământ, comisie sesizată în fond, cu proiectul de Lege pentru modificarea art.11 alin.(4), art.128 şi abrogarea art.148 alin.(3) lit.g) şi art.260 alin.(15) din Legea învăţământului superior nr.199/2023, transmis cu adresa nr. PLx. 11/2024 din 7 februarie 2024, înregistrat la comisie sub nr.4c-4/7/08.02.2024.
Senatul, în calitate de primă Cameră sesizată, a adoptat proiectul de Lege în ședința din 5 februarie 2024.

Consiliul Legislativ a avizat favorabil proiectul de lege, conform avizului nr.902/02.10.2023.
Consiliul Economic și Social a avizat favorabil proiectul de lege, conform avizului nr.6318/20.09.2023.
Guvernul, prin adresa transmisă cu nr. 489/22.01.2024, nu susține adoptarea acestei inițiative legislative.

Prezentul proiect de lege are ca obiect de reglementare modificarea art.11 alin.(4) şi abrogarea art.148 alin.(3) lit.g din Legea învăţământului superior nr.199/2023. Astfel, sunt clarificate condiţiile de tarifare a transportului (servicii publice de transport public local şi judeţean, rutier, naval, cu metroul, precum şi feroviar la toate categoriile de trenuri, clasa a II-a, pe tot parcursul anului calendaristic) studenţilor înmatriculaţi la formă de învăţământ cu frecvenţă în instituţiile de învăţământ acreditate, inclusiv cei înmatriculaţi la instituţii de învăţământ în străinătate.
           În conformitate cu prevederile art. 62 din Regulamentul Camerei Deputaţilor, republicat, cu modificările ulterioare, membrii Comisiei pentru transporturi și infrastructură au dezbătut proiectul de Lege în ședința din data de 9 aprilie 2024. La lucrările ședinței au participat deputați conform listelor de prezență.


În baza prevederilor art. 57 din Regulamentul Camerei Deputaților, republicat, la dezbaterea proiectului de lege a participat în calitate de invitat domnul Ninu Laurențiu, șef birou în cadrul Autorității pentru Reformă Feroviară.
În urma dezbaterilor și a opiniilor exprimate, membrii comisiei au hotărât, cu majoritate de voturi, să acorde un aviz negativ proiectului de Lege pentru modificarea art.11 alin.(4), art.128 şi abrogarea art.148 alin.(3) lit.g) şi art.260 alin.(15) din Legea învăţământului superior nr.199/2023.
În raport cu obiectul de reglementare și conținutul său, proiectul de Lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.

